recursal/SuperWikiNEXT-32B huggingface dataset:
**শেখ আল-মনসুর** (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন।

জীবনী
-----

সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন।

১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল।

১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়।

এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়।

১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দণ্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন।

আরো দেখুন
---------

* ককেশীয় ইমামত
* ককেশীয় যুদ্ধ

তথ্যসূত্র
---------

1. ↑  John Frederick Baddeley, *The Russian Conquest of the Caucasus*, London, Curzon Press, 1999, p. 49.
**কৃষ্ণপুর শিব মন্দির** বা **খিতিশ চন্দ্রের মঠ**, পুঠিয়া, রাজশাহী বিভাগে অবস্থিত একটি প্রাচীন স্থাপনা হিসেবে বিবেচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান
-------

পুঠিয়া বাজার থেকে দেড় কি:মি: পশ্চিম দিকে ছোট এই মন্দিরটি অবস্থিত। স্থানীয়ভাবে এই স্থাপনাটিকে খিতিশ চন্দ্রের মঠ হিসাবে ডাকা হয়। কিন্তু প্রকৃতপক্ষে এটি একটি শিব মন্দির।

অবকাঠামো
--------

মন্দিরটি বর্গাকারে নির্মিত। মন্দিরের প্রতিটি বাহুর দৈর্ঘ্য ৪.২৫ মিটার। মন্দিরের পূর্ব ও দক্ষিণ দেয়ালে একটি করে দরজা আছে। তবে দক্ষিণ প্রবেশ পথটির বাইরের দুপাশে এবং উপরে পোড়ামাটির চিত্রফলক দ্বারা নান্দনিকভাবে অলংকৃত। এটিই মূলত প্রধান পথ। পূর্ব পাশের প্রবেশ প্রথের পাশে ও উপরে তেমন কোন অলংকরণ নেই। মন্দিরের উপরে একটি উঁচু শিখর ছাদ আছে এবং এর উপরে ফিনিয়েল বিদ্যমান।

ছাদের কার্ণিশ এবং কর্ণারসমূহ পোড়ামাটির চিত্রফলক দ্বারা চমৎকারভাবে সজ্জিত। পশ্চিম পাশের দেয়ালের বহিরাংশ সতল এবং কোন অলংকরণ নেই। মন্দিরের ভিতরে পশ্চিম ও উত্তর পাশের দেয়ালে ১টি করে নিস বা কুলঙ্গি আছে। সাধারনত বাতি রাখার জন্য এ ধরনের নিস বা কুলঙ্গি ব্যবহৃত হতো।

ইতিহাস
------

এ মন্দিরের কোন শিলালিপি পাওয়া যায় নি। তবে নির্মাণ শৈলির বিচারে এটি ১৮০০-১৮৭০ খ্রিষ্ঠাব্দে নির্মিত বলে ধারণা করা হয়।

আরও দেখুন
---------

* বাংলাদেশের প্রত্নতাত্ত্বিক স্থানের তালিকা
* গোপাল মন্দির
* বড় শিব মন্দির
* ছোট আহ্নিক মন্দির

চিত্রশালা
---------

* দক্ষিণ ও পূর্ব দরজাদক্ষিণ ও পূর্ব দরজা
* দক্ষিণ দরজাদক্ষিণ দরজা
* পূর্ব দরজাপূর্ব দরজা
* উঁচু শিখর ছাদউঁচু শিখর ছাদ

তথ্যসূত্র
---------


উইকিমিডিয়া কমন্সে **কৃষ্ণপুর শিব মন্দির, পুঠিয়া** সংক্রান্ত মিডিয়া রয়েছে।

1. 1 2  আলম, মোঃ বাদরুল (২০১৪)। "জগন্নাথ/রথ মন্দির"। *পুঠিয়ার রাজবংশ ও পুরাকীর্তি*। পৃষ্ঠা 31-32।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. 1 2  "খিতিশ চন্দ্রের মঠ (শিব মন্দির)"। পুঠিয়া উপজেলা। ১৯ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৬।
**মারিয়া কারলা মারকেডার** (২৮ নভেম্বর, ১৯৬৫ - ২৯ শে মার্চ, ২০২০) একজন মার্কিন সাংবাদিক এবং সংবাদ নির্মাতা, যিনি তিন দশকেরও বেশি সময় ধরে সিবিএস নিউজের পক্ষে কাজ করেছিলেন। কম্পিউটার স্প্যাম সম্পর্কে একটি সিবিএস বৈশিষ্ট্য প্রতিবেদন উৎপাদন করার জন্য, মারক্যাডার ২০০৪ সালে একটি ব্যবসায়িক এমি পুরস্কার জিতেছিলেন। ২০২০ সালে, তিনি নিউইয়র্ক সিটিতে প্রাদুর্ভাবের সময় কভিড -১৯-এ মারা গিয়েছিলেন।

প্রাথমিক জীবন
-------------

১৯৬৫ সালের ২৮ নভেম্বর নিউ ইয়র্ক সিটিতে ম্যানুয়েল এবং গ্ল্যাডিস মারক্যাডারে মারিয়া জন্মগ্রহণ করেন। তিনি ডমিনিকান একাডেমিতে পড়াশোনা করেন তারপরে ১৯৮৭ সালে তিনি নতুন রোচেল কলেজ থেকে স্নাতক হন।

কর্মজীবন
--------

মারক্যাডার ১৯৮৭ সালে কোম্পানির পেজ প্রোগ্রামে সিবিএস নিউজের হয়ে কাজ শুরু করেছিলেন, তারপরে সিবিএস নিউজপাথে তার সংবাদ জীবন শুরু করেছিলেন, যেখানে তিনি সিবিএসের সহযোগী সংগঠনে বিতরণের জন্য কন্টেন্ট তৈরি করেছিলেন।  তিনি নেটওয়ার্কের বিদেশী এবং জাতীয় নিউজ ডেস্কেও কাজ করেছিলেন, প্রিন্সেস ডায়ানার মৃত্যু এবং ১১ ই সেপ্টেম্বরের হামলার উপর ব্রেকিং নিউজ তৈরি করতে সহায়তা করেছিলেন।  2004 সালে, মারক্যাডার কম্পিউটার স্প্যামের উপর একটি *সিবিএস নিউজ রবিবার মর্নিং* ফিচার রিপোর্টটি "দ্য লিটল ইঞ্জিন যে স্প্যান, স্প্যাম" তৈরি করতে সহায়তা করার জন্য ব্যবসায় এবং আর্থিক প্রতিবেদনের জন্য একটি এ্যামি অ্যাওয়ার্ড অর্জন করেছিল । 

মারক্যাডারকে প্রতিভাবান কৌশলী হিসাবে ২০১৬ সালে তাকে পরিচালক পদে নিয়োগ দেওয়া হয়েছিল  যেখানে তিনি কর্মক্ষেত্রের বৈচিত্র্যময় করতে এবং এশিয়ান আমেরিকান সাংবাদিক সমিতি (এএজেএ), ন্যাশনাল লেসবিয়ান এবং সমকামী সাংবাদিক সমিতি এবং ন্যাশনাল অ্যাসোসিয়েশন অব ব্ল্যাক জার্নালিস্টের সাথে সিবিএস নিউজের অংশগ্রহণকে সমন্বিত করতে সহায়তা করেছিলেন। ।  তিনি ২০০৪ সালে শিকাগোতে এএজেএর নির্বাহী নেতৃত্বের প্রোগ্রাম থেকে স্নাতক ডিগ্রি অর্জন করেছিলেন।

মৃত্যু
------

মৃত্যুর আগে দুই দশকেরও বেশি সময় ধরে, মারক্যাডার ক্যান্সার এবং অসংখ্য অসুস্থতার সাথে লড়াই করেছিলেন।  ২০২০ সালের ফেব্রুয়ারির শেষ সপ্তাহে, তিনি নিউইয়র্কের একটি হাসপাতালে ২২ শে মার্চ, ২০২০ - এ -২০১৯–২০ করোনাভাইরাসের বৈশ্বিক মহামারীতে আক্রান্ত হওয়ার আগে একটি মেডিকেল ছুটি নিয়েছিলেন।

আরো দেখুন
---------

* মারিয়া মের্কাদের

তথ্যসূত্র
---------

1. 1 2 3 4  "Remembering Maria Mercader, CBS News journalist for three decades"। *CBS News*। ২৯ মার্চ ২০২০। সংগ্রহের তারিখ ৩০ মার্চ ২০২০।
2. ↑  Steinberg, Brian (২৯ মার্চ ২০২০)। "Maria Mercader, CBS News Veteran, Dies at 54 Due to Coronavirus"। *Variety*। সংগ্রহের তারিখ ৩০ মার্চ ২০২০।
3. ↑  Waldrop, Theresa; Stelter, Brian (৩০ মার্চ ২০২০)। "CBS journalist Maria Mercader dies at 54 of coronavirus"। *CNN*। সংগ্রহের তারিখ ৩০ মার্চ ২০২০।
4. ↑  "The National Television Academy Announces the Winners of the Second Annual Emmy Awards for Business and Financial Reporting"। National Television Academy। ফেব্রুয়ারি ৫, ২০১২ তারিখে মূল থেকে আর্কাইভ করা। সংগ্রহের তারিখ মে ২৩, ২০১২।
5. ↑  "AAJA Mourns the Loss of Maria Mercader"। *Asian American Journalists Association*। ২৯ মার্চ ২০২০। ৩০ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০। Maria… was director of talent strategy for the past four years.
**শেখ মোহাম্মদ আসলাম** (জন্ম: ১১ মে ১৯৬২; **মোহাম্মদ আসলাম** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। আসলাম তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।

১৯৭৭–৭৮ মৌসুমে, বাংলাদেশী ক্লাব ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন; ভিক্টোরিয়ার হয়ে তিনি ১৪টি গোল করেছিলেন। অতঃপর ১৯৮০–৮১ মৌসুমে তিনি বিজেএমসির যোগদান করেছিলেন। বিজেএমসিতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন, যেখানে তিনি ১৪টি গোল করেছিলেন। সর্বশেষ ১৯৮৪–৮৫ মৌসুমে, ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছিলেন; ঢাকা আবাহনীর হয়ে ১০ মৌসুম খেলার পর তিনি অবসর গ্রহণ করেছিলেন।

১৯৭৯ সালে, আসলাম বাংলাদেশ অনূর্ধ্ব-১৯ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৮৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন।

প্রারম্ভিক জীবন
---------------

শেখ মোহাম্মদ আসলাম ১৯৬২ সালের ১১ই মে তারিখে বাংলাদেশের খুলনায় জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তার ৭ ভাই-বোনের মধ্যে ষষ্ঠ। ছোটবেলায় ফুটবলের প্রতি তার আকর্ষণ ছিল ভীষণ। গাছের গাব চুরি করে ২১ টাকা দিয়ে প্রথম শিয়ালকোটের বল কিনেছিলেন। তার বড় মামা ফুটবলার ওয়াসিফুর রহমান এবং বাবার সমর্থনে তিনি ফুটবল খেলায় আগ্রহী হয়ে উঠেন, তবে তার মা এবং গৃহশিক্ষক এর বিরোধিতা করেছিলেন। তিনি পল্লী মঙ্গল উচ্চ বিদ্যালয় হতে পড়াশোনা করেছেন। তিনি অষ্টম শ্রেণীতে পড়ার সময় আসলাম আন্তঃস্কুল মল্লক্রীড়ায় অংশগ্রহণ করে লংজাম্পে দ্বিতীয়, জ্যাভেলিনে ও শুটপুটে প্রথম স্থান অধিকার করেছিলেন। তিনি সুন্দরবন কলেজ হতে মাধ্যমিক পরীক্ষায় উত্তীর্ণ হয়েছেন।

আন্তর্জাতিক ফুটবল
-----------------

আসলাম বাংলাদেশ অনূর্ধ্ব-১৯ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ১৯৮৩ সালে, আসলাম আন্তর্জাতিক ফুটবলে বাংলাদেশের হয়ে অভিষেক করেছিলেন।

কলকাতা লিগের ক্যারিয়ার
-----------------------

১৯৯১ সালে তিনি কলকাতা ফুটবল লিগে ইস্টবেঙ্গলের হয়েও খেলেছিলেন, কিন্তু ১৯৯১ সালে ডুরান্ড কাপে জর্জ টেলিগ্রাফ এসসি-র বিপক্ষে মাথায় আঘাতের কারণে ভালো খেলতে ব্যর্থ হন। যে ম্যাচে তিনি মাথায় আঘাত পেয়েছিলেন সে ম্যাচেই তিনি ক্লাবের হয়ে তার প্রথম গোলটি করেন।

ব্যক্তিগত জীবন
--------------

১৯৯০ সালের ১০ই সেপ্টেম্বর তারিখে, আসলাম মোনা মারজানের সাথে বিবাহ বন্ধনে আবদ্ধ হয়েছেন। তাদের উভয়ের নোলক নামে একটি কন্যাসন্তান রয়েছে।

তথ্যসূত্র
---------

1. ↑  "ফুটবলার আসলামের আসলাম হয়ে ওঠার গল্প"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "আমি নিরানব্বই ভাগ ব্যর্থ"। *দৈনিক প্রথম আলো*। ১৩ জানুয়ারি ২০১১। সংগ্রহের তারিখ ১৩ ফেব্রুয়ারি ২০১১। [*স্থায়ীভাবে অকার্যকর সংযোগ*]
3. ↑  রহমান, শেখ সাইফুর (১৯৯৮)। "নক্ষত্রের হাজার কথা"। *অন্যদিন ,ঈদ সংখ্যা*। মাজহারুল ইসলাম। **২** (২৫): ৩২২।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. ↑  মজুমদার, কৃশানু। "'ক্লাবের হয়ে রক্ত ঝরিয়েছি, ইস্টবেঙ্গল মনেই রাখেনি', আক্ষেপ সেই বাংলাদেশি গোলমেশিনের"। *www.anandabazar.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লিমানস্কায়া ১৯৪৫ সালে ব্রান্ডেনবুর্গ ফটকে যান চলাচল নিয়ন্ত্রণ করছেন।
**মারিয়া লিমানস্কায়া** (ভুল করে **আনা পাভলোভা** বলেও উল্লেখ করা হয়) দ্বিতীয় বিশ্বযুদ্ধকালে তিন বছর রেড আর্মির নারী সৈনিক হিসেবে কাজ করেছেন। ১৯৪৫ সালে বার্লিন যুদ্ধের পর ব্রান্ডেনবুর্গ ফটকে যান চলাচল নিয়ন্ত্রণ করে পরিচিতি পান। তখন থেকে নাৎসি জার্মানির বিরুদ্ধে মিত্র শক্তির বিজয়ের প্রতীক হয়ে উঠেন।

জীবনী
-----

### প্রারম্ভিক জীবন ও সামরিক চাকুরি

মারিয়া লিমানস্কায়া ১৯২৪ সালে জন্ম গ্রহণ করেন, দ্বিতীয় বিশ্বযুদ্ধের চরম সময়ে ১৯৪২ সালে রেড আর্মিতে যোগ দেন। তখন তার বয়স ছিল ১৮ বছর। তখন স্টাভকা (শীর্ষ সোভিয়েত কর্তৃপক্ষ) ২,০০০ কিলোমিটারের (১,২০০ মাইল) বিশাল যুদ্ধক্ষেত্রের জন্য সৈন্য যোগান দিতে স্বল্প প্রশিক্ষিত সৈন্য নিয়োগ করতে থাকে; এজন্য তখন সেনাবাহিনীতে কম বয়সী পুরুষ ও নারীদের অন্তর্ভুক্ত করা শুরু হয়। যুদ্ধ জুড়ে রেড আর্মিতে প্রায় ৮০০,০০০ নারী অংশ নেয়।  মারিয়া সামরিক জীবনে কয়েকবার মৃত্যূর মুখ থেকে বেঁচে যাওয়ার কারণে কিছু পরিচিতি পান। একবার বোমায় গুড়িয়ে দেয়ার মাত্র কয়েক সেকেন্ড আগে তিনি একটি ভবন থেকে বেড়িয়ে গিয়েছিলেন। তিনি ম্যালেরিয়াতেও আক্রান্ত হয়েছিলেন।

### ব্রান্ডেনবুর্গ ফটক ও বিজয় প্রতীক

১৯৪৫ সালের মে মাসের প্রথম দিকে বার্লিন যুদ্ধ শেষ হওয়ার পর জুলাইর শেষের দিকে পস্টডাম সম্মেলনের সময় লিমানস্কায়াকে ব্রান্ডেনবুর্গ গেটে যান চলাচল নিয়ন্ত্রণের দায়িত্ব দেয়া হয়।
তখন দায়িত্ব পালনের সময় তার ছবি তোলা হয়, ভিডিও করা হয়, এমনকি রাশিয়ার সরকারি বার্তা সংস্থা টিলিয়েগ্রাফনয়ে আজিয়েন্তস্তভো সভিয়েতস্কোগো সয়ুজা ("টেলিগ্রাফ এজেন্সি অব দি সোভিয়েত ইউনিয়ন"; তাস)-এর সাংবাদিক ইউজেনি হ্যালডে তার সাক্ষাৎকার নেন। তার ছবি দেশ বিদেশের পত্র-পত্রিকায় ব্যাপকভাবে প্রকাশিত হতে থাকে, এবং রাতারাতি নাৎসি জার্মানির বিরুদ্ধে বিজয়ের প্রতীক হয়ে উঠেন। পরবর্তীতে পস্টডামে যাওয়ার পথে ব্র্যান্ডেনবুর্গ ফটক পার হওয়ার সময় ব্রিটশ নেতা উইন্সটন চার্চিল লিমানস্কায়ার সাথে সংক্ষিপ্ত বাক্যালাপ করেন। পরবর্তীতে এই সাক্ষাৎ সম্পর্কে লিমানস্কায়া বলেন, "তাকে ঠিক তেমনই দেখাচ্ছিল যেমন আমি ভেবেছি, চুরূট ফুকছিলেন।"

### পরবর্তী জীবন ও বিবাহ

যুদ্ধ শেষে লিমানস্কায়া সাধারণ জীবনে ফিরে আসেন এবং বিয়ে করেন। কিন্তু বিয়ে বেশি দিন টিকে নি, তিনি তার দু্ই মেয়ে নিয়ে আলাদা হতে বাধ্য হন। পরবর্তীতে লিমানস্কায়া আবার বিয়ে করেন, ভিক্তর নামের এক পুরোনো সহকর্মীকে বিয়ে করেন যার সাথে জীবনের বাকি ২৩টি বছর কাটিয়েছিলেন। ধারণা করা হয় তিনি তার জীবনের শেষ বছরগুলি কাটিয়েছিলেন সারাটোভের স্ভনারিওভকা গ্রামে। লিমানস্কায়ার পাঁচজন নাতি-নাতনি বেঁচে আছেন, যাদের তিনজন এখন জার্মানিতে বাস করে। কোনো এক অজানা কারণে টেলিভিশন তথ্যচিত্র ও অন্যান্য গণ উপস্থাপনায় প্রায়ই তাকে "আনা পাভলোভা" হিসবে বর্ণনা করা হয়।

তথ্যসূত্র
---------

1. 1 2 3 4 5 6  Mark Simner 2015।
2. 1 2 3 4 5  Kulikov 2004।
3. ↑  Goldstein 2003, পৃ. 64–66।
4. ↑  Goldstein 2003, পৃ. 65।

উৎস
---

### ছাপাকৃত

* Goldstein, Joshua (২০০৩)। *War and Gender: How Gender Shapes the War System and Vice Versa*। Cambridge University। আইএসবিএন 978-0521001809।

### অনলাইন

* "Maria Limanskaya – Forgotten Iconic Image of the Second World War"। Mark Simner। সংগ্রহের তারিখ ২০ মে ২০১৫।
* Kulikov, Andrei (১৩ মে ২০০৪)। "The Fate of Russian Girl from WWII Photo"। Pravda। সংগ্রহের তারিখ ২০ মে ২০১৫।

বহিঃসংযোগ
---------

* Maria Limanskaya interview with English subtitles on YouTube
***লিটোরিয়া স্ক্যাব্রা***, সাধারণ নাম : **ম্যানগ্রোভ পেরিউইঙ্কল** হল সামুদ্রিক শামুকের একটি প্রজাতি, যারা লিটোরিনিডি পরিবারের একটি সামুদ্রিক গ্যাস্ট্রোপড মোলাস্ক, উইঙ্কলস বা পেরিউইঙ্কল হিসেবে পরিচিত।

বাসস্থান
--------

এই প্রজাতিটি লোহিত সাগরে, ভারত মহাসাগর বরাবর আলদাবরা, ছাগোস, দক্ষিণ আফ্রিকা, কেনিয়া, মাদাগাস্কার, মাসকারেন অববাহিকা, মরিশাস, মোজাম্বিক, সেশেলস, তানজানিয়া, হাওয়াই এবং নিউজিল্যান্ড বরাবর প্রশান্ত মহাসাগরে পাওয়া যায়। এই শামুক পাথুরে উপকূলে এবং ম্যানগ্রোভে বাস করে। 

 লিটোরিয়া স্ক্যাব্রা এর একটি শেল

বর্ণনা
------

*লিটোরিয়া স্ক্যাব্রার* একটি প্রাপ্তবয়স্ক শেলের আকার ১৫ মিমি হতে ৪০ মিমি হয়ে থাকে। এর শাঁসগুলি ডিম্বাকৃতি-শঙ্কুযুক্ত।  অন্যান্য বাকল-জীবিত শামুক প্রজাতির মতো এরও খোসার রঙ বাদামী। এর মুখ গোলাকার এবং রাডুলা বেশ লম্বা, যাতে এটি পৃষ্ঠ বা ছালের সাথে খাপ খাইয়ে নেয়।

জীববিদ্যায়
-----------

এই শামুকগুলি তাদের পালক গাছের শিকড়, কাণ্ড, শাখা এবং পাতাগুলিতে থাকে যেখানে তারা জুপ্ল্যাঙ্কটন, ব্যাকটেরিয়া, শৈবাল এবং ম্যানগ্রোভ টিস্যু খায়। এই সাধারণ তৃণভোজীরা জোয়ারের নিমজ্জন এড়াতে প্রতিদিন ম্যানগ্রোভ গাছের সাথে উল্লম্বভাবে স্থানান্তর করে।

তথ্যসূত্র
---------

1. ↑  *Littoraria scabra* (Linnaeus, 1758)। Reid, David G. (2010). Littoraria scabra (Linnaeus, 1758). Accessed through: World Register of Marine Species at http://www.marinespecies.org/aphia.php?p=taxdetails&id=208939 on 6 June 2010 ।
2. ↑  Atoll research bulletin – National Museum of Natural History (U.S.) no. 495 July 2002
3. ↑  Littorinidae at FAO[*স্থায়ীভাবে অকার্যকর সংযোগ*]
4. ↑  Peter J. Hogarth (২০১৫)। *The Biology of Mangroves and Seagrasses*। Oxford University Press। পৃষ্ঠা 130। আইএসবিএন 978-0-19-871655-6।
5. ↑  Andrea C. Alfaro Diet of Littoraria scabra, while vertically migrating on mangrove trees: Gut content, fatty acid, and stable isotope analyses
Shell of the giant clam (Tridacna gigas)জায়ান্ট কামের খালি খোলস  
 (*Tridacna gigas*)
Sword razorসোর্ড রেজরের খালি খোলস   
 (*Ensis ensis*)
**বাইভালভিয়া** পূর্ববর্তী শতকে *Lamellibranchiata* এবং *Pelecypoda* ইত্যাদি নামে পরিচিত ছিল। এরা মূলত মলাস্কা পর্বের এক ক্ষুদ্র গোষ্ঠী। বাইভালভিয়ারা মস্তকবিহীন,এদের RADULA (কাইটিন নির্মিত বিশেষ রেতি জিহ্বা), অডন্টোফোর (RADULA-কে ধরে রাখার অঙ্গাণু) নেই।গুগলি, শামুক,ঝিনুক প্রভৃতি এ শ্রেণির অন্তর্ভুক্ত।

ইতিহাস
------

সম্প্রতি প্রাপ্ত ***EARLY CAMBRIAN*** বাইভালভ প্রায় ৫০০ মিলিয়ন বছর পূর্বের ফসিল বলে ধারণা করা হচ্ছে। বর্তমানে এর জীবন্ত প্রজাতির স্ংখ্যা প্রায় ৯২০০,যার মধ্যে রয়েছে ১২৬০ টি প্রজাতি এবং ১০৬টি গোত্র। বাইভালভিয়ার ৮০০০ এরও বেশি প্রজাতি জলজ। এদের সর্বশেষ আবিষ্কৃত গোত্রটি হলো- *Veneridae* যার ৬৮০ টিরও বেশি প্রজাতি রয়েছে।

গঠন
---

বাইভালভরা সাধারণত হেমোলিম্ফ (হিমোসিল নামক রক্তপূর্ণ প্রকোষ্ঠ থাকে), দুইটি সদৃশ খোলকের জন্য এদের 'বাইভালভিয়া' বলা হয়। খোলসগুলো ক্যালসিয়াম কার্বনেট দিয়ে গঠিত এবং নমনীয় লিগামেন্ট দ্বারা স্ংযুক্ত থাকে। খোলকের দুইটি অংশকে ভালভ বলা হয়, এগুলোর উভয়টিতে দাঁতের মতো অঙ্গ থাকে। বাইভালভিয়াদের দেহ দ্বি-পার্শ্বীয় প্রতিসম, ভালভগুলো মধ্যরেখীয় তলে স্ংযুক্ত। একটি পরিণত বাইভালভিয়ার খোলসের আকার ১ মিলিমিটারের ক্ষুদ্র ভগ্নাংশ হ্তে শুরু করে ১ মিটার পর্যন্ত হয়ে থাকে। তবে বেশিরভাগেরই খোলসের আকার ১০সেমি (৪ ইঞ্চি) অপেক্ষা বেশি হয়না।

খাদ্যাভাস
---------

বাইভালভিয়ারা **টেনিডিয়া** নামক বিশেষ ফুলকা দ্বারা খাদ্য গ্রহণ ও শ্বসনের মতো গুরুত্বপূর্ণ কাজগুলো করে থাকে।এরা ছাঁকন পদ্ধতিতে খাদ্য গ্রহণ করে।

স্বভাব ও বাসস্থান
-----------------

বাইভালভিয়া শ্রেণির সদস্যরা সাধারণত স্বাদু জল কিংবা নোনা জলে বসবাস করে। এরা শিকারীদের হাত থেকে রক্ষা পেতে কাদামাটিতে লুকিয়ে থাকে। পরিণত বাইভালভিয়ারা সমুদ্র তলদেশে পাথর কিংবা কোনো দৃঢ় কোনো অবলম্বনের সাথে আটকে থাকে। এদের *== স্ক্যালপ* **এবং *== ফাইল শেল*** প্রজাতি মুক্ত সাঁতারু।

বিবিধ
-----

বাইভালভিয়া শ্রেণির শামুক ও ঝিনুক মানুষের প্রিয় খাদ্যে পরিণত হয়েছে। বাণিজ্যিকভাবে মেরিকালচার এবং হ্যাচারির মাধ্যমে এদের চাষ করা হচ্ছে। রোমানরা বহু পূর্ব হ্তেই শামুক ও ঝিনুক খাদ্য হিসেবে গ্রহণ করত। ঝিনুক মুক্তোর অন্যতম উৎস, এ কারণেও মানুষের নিকট এর চাহিদা রয়েছে। এছাড়া বাইভালভরা প্রাকৃতিকভাবে পরিবেশ দূষণ রোধে সক্ষম। শিল্পীরা শিল্পকর্মের অন্যতম উপাদান হিসেবেও শামুক, ঝিনুক এবং অন্যান্য বাইভালভদের ব্যবহার করে থাকে।

তথ্যসূত্র
---------

1. ↑
2. ↑
*লিডা অ্যান্ড সোয়ান, মিকেলেঞ্জেলো এর হারিয়ে যাওয়া ছবির ১৬ 'শ  শতকের প্রতিচিত্র*
Leda, by Gustave Moreau
Leda with the Swan, a restored Roman copy, perhaps after an original by Timotheus (Museo del Prado)
গ্রিক পুরাণ অনুসারে **লিডা** (/ˈliːdə, ˈleɪ-/; Greek: Λήδα [lɛ͜ɛ́da͜a]) ছিলেন আয়েতোলিয়ান রাজা থেস্তিয়াসের কন্যা এবং স্পার্টার রাজা তাইন্দারেউসের স্ত্রী। তার কাহিনী রেনেসাঁর জনপ্রিয় মোটিফ এবং পরবর্তীতে চিত্র লিডা অ্যান্ড দ্য সোয়ান  এর জন্ম দেয়। তিনি হেলেন (Ἑλένη), ক্লাইমেনেস্ত্রা (Κλυταιμνήστρα), এবং ক্যাস্টর ও পোলাক্স (Κάστωρ καὶ Πολυδεύκης) এর মা ছিলেন 

জিউস লিডার প্রশংসক ছিলেন, তিনি লিডাকে মরাল রূপে আকর্ষিত করেছিলেন। তিনি মরাল হয়ে ঈগলের থেকে আশ্রয় খোঁজার ছলে লিডার বাহুতে লুটিয়ে পড়েন। যে রাতে জিউস লিডার সাথে মিলিত হন সেই রাতে তাইন্দারেউসও লিডার সাথে মিলিত হন, ফলে লিডা দুইটি ডিম প্রসব করেন। একটি থেকে হেলেন এবং ক্লাইমেনেস্ত্রা জন্ম নেন অপরটি থেকে জন্ম নেন ক্যাস্টর এবং পোলাক্স। এই চার জনের মধ্যে কে জিউসের সন্তান ার কে তাইন্দারেউসের সন্তান তা কোথাও পরিষ্কার ভাবে উল্লেখিত হয়নি। এমনকি কোন সন্তান মরণশীল বা অমর, মানুষ বা অর্ধ-দৈব টাও কোথাও বলা হয়নি। তবে  কোন কোন জায়গায় ক্যাস্টর এবং পোলাক্সকে অমর বলা হয় আবার কোন কোন জায়গায় শুধু পোলাক্সকেই অমর বলা হয়। আবার এটাও সবসময় বলা হয় যে, হেলেন জিউসের কন্যা। 

তাইন্দারেউসের ঔরসে লিডার আরও তিনটি কন্যা ছিলঃ তিমান্দ্রা (Τιμάνδρα), ফোয়েবে (Φοίβη), এবং ফিলোনি (Φιλονόη)। 

হোমারের ইলিয়াদে হেলেন যখন ট্রয়ের দেয়াল থেকে নিচে তাকিয়ে আকিয়ানদের দেখছিলেন তখন তিনি ভাবছিলেন তার ভাইয়েরা কোথায়। কথক জানান যে ততক্ষণে তারা দুজনই মৃত্যুবরণ করেছেন এবং তাদেরকে তাদের মাতৃভূমি লাসেডিমনে সমাহিত করা হয়েছে। এভাবে হোমার জানা যে তার দুজনই মরণশীল ছিলেন। 

অন্য এক উৎস থেকে জানা যায় হেলেনের মা ছিলেন নেমেসিস (Νέμεσις), এবং তিনিও জিউসের মরাল রূপের সাথে মিলনের ফলে হেলেনকে গর্ভে ধারণ করেন। এক রাখাল তার প্রসবকৃত ডিম কুড়িয়ে পায় এবং তা লিডাকে দেয়। লিডা সেই ডিম একটি  সিন্দুকে রেখে ফোটায়, যখন হেলেনের জন্ম হয় তখন তাকে নিজের সন্তান হিসেবে গ্রহণ করে। জিউস হেলেনের জন্মকে স্মরণীয় করে রাখতে আকাশে একটি মরাল আকৃতির তারকামণ্ডলী সৃষ্টি করেন, যার নাম সিগনাস (Κύκνος)।

কলায়
-----

"লিডা এবং মরাল" ও "লিডা এবং ডিম" প্রাচীন চারুকলার ক্ষেত্রে এক বিশেষ অনুপ্রেরণা ছিল। পরবর্তী কালেও এটি উৎসাহের একটি বিশেষ উৎস হিসেবে গণ্য হয়েছে। এই কাহিনীই উইলিয়াম বাটলার ইয়েটস  এর কবিতা  Leda and the Swan বিষয়বস্তু।

তথ্যসূত্র
---------

* March, J. (১৯৯৯)। *Cassell's Dictionary Of Classical Mythology*। London। আইএসবিএন 0-304-35161-X।
* Peck, H. (১৮৯৮)। *Harper's Dictionary of Classical Antiquities*।

বহিঃসংযোগ
---------

* উইকিমিডিয়া কমন্সে লিডা (পুরাণ) সম্পর্কিত মিডিয়া দেখুন।

* Warburg Institute Iconographic Database (ca 200 images of Leda)  ওয়েব্যাক মেশিনে আর্কাইভকৃত ১০ এপ্রিল ২০১৫ তারিখে
***মন মানে না*** হল ১৯৯২ এর একটি প্রকাশিতব্য বাংলা মিষ্টি প্রেমের মজার ছবি যার পরিচালক ইন্দ্র সেন এবং প্রযোজনা করেন শ্রী ভেঙ্কটেশ ফিল্মস। মুখ্য ভূমিকায় অভিনয় করেছেন প্রসেনজিৎ চট্টোপাধ্যায়, সিলপা দাস, আর গুরুত্বপূর্ণ চরিত্রে অভিনয় করেন সৌমিত্র চট্টোপাধ্যায়, মাধবী মুখোপাধ্যায়, রবি ঘোষ, অনুপ কুমার, চিন্ময় রায়,অনামিকা সাহা এবং অন্যান্য শিল্পীবৃন্দ। ছবিটি ১৯৬০ সালের হিন্দি ছবি "এক ফুল চার কাঁটা" এর পুনঃনির্মাণ।  ছবিটি ৫ ই জানুয়ারী ১৯৯২ সালে মুক্তি পেয়েছিল। বাবুল বোস  ছবিটির সংগীত পরিচালক ছিলেন এবং কয়েকটি গান সুপারহিট করেছিল। গৌতম সুস্মিতের লেখা গান গেয়েছিলেন গায়করা হলেন জিৎ গাঙ্গুলী, ঝান্টু, স্বরণ লতা, মনু, প্রভাকর, অনুরাধা শ্রীরাম।

পটভূমি
------

শান্তুনু এবং শিখা তাদের বন্ধুদের সাথে পিকনিক করছে এবং দম্পতি একে অপরকে উপস্থিতি উপভোগ করেন। শান্তনুর ব্যারিস্টার বাবা ভবতোষ বোস, তার ছেলেকে আদেশ দিয়েছেন সে যেন বি.কম. শেষ করার পরে আইন নিয়ে পড়াশুনো করে। যদিও শিখা জীবনের একটু অন্য রকম দৃষ্টিভঙ্গি: তার বড় মামা চান সে যেন নাটকে অভিনয় করে, মেজ মামা গানের খুব পছন্দ করেন তাই সে যেন গান শেখে এবং ছোট মামা ক্যারাটে করেন তাই সে যেন ক্যারাটে শেখে তাদের সবার মধ্যে একটি জিনিসের মিল ছিল, তারা প্রতেকেই শিখাকে ভালবাসে।

শিখা ও শান্তুনু প্রেমে পড়ে। শান্তুনু তাকে তার মায়ের সাথে পরিচয় করিয়ে দেয়; তার মেয়ে পছন্দ হয় তার ছেলের বউ হিসাবে। তবে তার বাবা তাদের একবার রাস্তায় দেখেছিলেন এবং তাই তিনি তার মতামত তাড়াতাড়ি দিতে নারাজ হলেন। তিনি তার স্ত্রীকে শিখার সম্পর্কে আরও খোজ নিতে বলেন। পরবর্তীকালে, শান্তুনুর বাবা শিখাকে পছন্দ করেন এবং তার ছেলের সাথে শিখার বিয়ের বিষয়ে কথা বলতে তার মামাদের সাথে দেখা করার সিদ্ধান্ত নেন এবং দেখা করেন, তবে শিখার মামারা শান্তুনুকে তাদের ভাগ্নীর উপযুক্ত মনে করেন না।

এই পরিস্থিতিতে শান্তুনু একটা রাস্তা বার করে। সে স্বতন্ত্রভাবে শিখার মামাদের প্রভাবিত করার চেষ্টা করে এবং সে সফলও হয়। শিখার মামারা সিদ্ধান্ত নেন যে পাত্র তারা ঠিক করবেন, শিখা তাকেই বিয়ে করবে; তারা জানত না যে তাদের সবার পছন্দ একই পাত্র, শান্তুনু। তারা শান্তুনুর করা কাণ্ড জানতে পেরে রেগে যায়। মামাদের সিদ্ধান্তে শিখার মন ভেঙ্গে যায়, অগথা মামারা তাদের ভুল বুঝতে পারে যে তাদের রাগ করা ঠিক হয়নি, তাদের ব্যবহার শিখাকে আঘাত করছে। তৎক্ষণাৎ তারা সিদ্ধান্ত নেয় শিখার সাথেই শান্তুনু বিয়ে দেবেন। শান্তুনুর বাবা মাও মামাদের সাথে একমত হন এবং তারা শান্তুনু এবং শিখা বিয়ে দিয়েদেন।

অভিনয়
------

দীপক বোস চরিত্রে অভিনয় করেছেন প্রসেনজিৎ চট্টোপাধ্যায়, শিখা চরিত্রে সিলপা দাস, দীপকের বাবা হিসাবে সৌমিত্র চট্টোপাধ্যায়, দীপকের মা হিসাবে মাধবী মুখোপাধ্যায়, শিখার মামা অনিল চন্দ্র দত্ত চরিত্রে রবি ঘোষ, শিখার মামা পোচু চন্দ্র দত্ত চরিত্রে অনুপ কুমার, শিখার মামা নিখিল চন্দ্র দত্ত চরিত্রে চিন্ময় রায়, মনোদা চরিত্রে অনামিকা সাহা এবং অন্যান্য শিল্পীবৃন্দ।

বহিঃসংযোগ
---------

মন মানে না

তথ্যসূত্র
---------

1. ↑  "Moe Mane Na"।
2. ↑  "Mon Maane Na (1992)"। calcuttatube.com।  `|ইউআরএল=` অনুপস্থিত বা খালি (সাহায্য)[*অকার্যকর সংযোগ*]
3. ↑  "Double delight"। www.telegraphindia.com।  `|ইউআরএল=` অনুপস্থিত বা খালি (সাহায্য)
4. ↑  তিনি একজন বাঙালি সংগীত পরিচালক এবং সুরকার, যিনি ৩৪ টির বেশি বাংলা চলচ্চিত্রে সঙ্গীত দিয়েছেন।
5. ↑  "Babul Bose"।
ইংল্যান্ডের স্থাপনা

এটি গ্রেগরীয় বর্ষপঞ্জী অনুযায়ী ১৫৪০-এর দশক। এটি শুরু হয়েছে ১লা জানুয়ারি, ১৫৪০ থেকে এবং শেষ হয়েছে ৩১ ডিসেম্বর, ১৫৪৯ তারিখে।

ঘটনা
----

### ১৫৪০

এই অনুচ্ছেদটি ১৫৪০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪১

এই অনুচ্ছেদটি ১৫৪১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪২

এই অনুচ্ছেদটি ১৫৪২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৩

এই অনুচ্ছেদটি ১৫৪৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৪

এই অনুচ্ছেদটি ১৫৪৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৫

এই অনুচ্ছেদটি ১৫৪৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৬

এই অনুচ্ছেদটি ১৫৪৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৭

এই অনুচ্ছেদটি ১৫৪৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৮

এই অনুচ্ছেদটি ১৫৪৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৪৯

এই অনুচ্ছেদটি ১৫৪৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
Raghurajpur, the heritage Crafts village
**রঘুরাজপুর** ওড়িশার পুরী জেলার একটি ঐতিহ্যবাহী কারুশিল্পীদের গ্রাম, যা পটচিত্র (শিল্পের একটি ধরন যা খ্রিস্টপূর্ব ৫ সাল থেকে এই অঞ্চলে প্রচলিত) শিল্পী ও গোটিপুয়া নাচের ( ওডিসির জন্য বিখ্যাত নামে পরিচিত ভারতীয় ক্লাসিকাল নাচের আদি রূপ)। 
এছাড়া জায়গাটি বিখ্যাত ওডিসি প্রচারক এবং গুরু কেলুচরণ মহাপাত্রের জন্মভূমি। গ্রামটি Tussar paintings, পাম পাতায় কারুকার্য, কাঠে খোঁদাই, কাঠ গোবর এবং কাগজ মণ্ড দিয়ে তৈরি পুতুল এবং মুখোশের জন্য বিখ্যাত।

বর্ণনা
------

Paintings of Jagannath on betel nuts in Raghurajpur
An artist at Raghurajpur demonstrates palm leaf etching
নারিকেল, পাম, আম এবং কাঁঠালের বনে ঘেরা গ্রামটিতে ১২০ টির মত ঘর এবং ২ টি রাস্তা আছে। ঘরগুলোর দেয়াল দেয়ালচিত্র দিয়ে সাজানো, এখানে পটচিত্র শিল্পীরা পটচিত্র তৈরির পাশাপাশি ঐতিহ্যবাহী মুখোশ, পাথরের দেব-দেবী, কাগজের মণ্ড, ভাস্কর্য, কাঠের পুতুল তৈরি করেন।।

তথ্যসূত্র
---------

1. 1 2  Bindloss, p. 648
2. ↑  "A visitors' delight"। Frontline (magazine)। Volume 19 - Issue 24, November 23 - December 6, 2002। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।  এখানে তারিখের মান পরীক্ষা করুন: `|তারিখ=` (সাহায্য)
3. ↑  #Bu, Bundgaard. p. 65
4. ↑  Rajhurajpur mapsofindia.
**তরুণকুমার ভাদুড়ী** (? - ১৯৯৬) একজন বাঙালি সাংবাদিক ও ঔপন্যাসিক। চম্বল এলাকার ডাকাতদের ওপর দুঃসাহসিক ও রোমাঞ্চকর তথ্য বই আকারে সাড়া জাগিয়েছিল। অভিনেত্রী জয়া বচ্চন (ভাদুড়ী) তার কন্যা।

সাংবাদিকতা
----------

মধ্যপ্রদেশ রাজ্যের ভোপালের বাসিন্দা হলেও তরুণকুমারের আদি বাসস্থান ছিল নদীয়া জেলার কৃষ্ণনগরে। তিনি নাগপুর টাইমসের প্রধান সাংবাদিক ছিলেন। পরে ৬০ দশকের মধ্যভাগে দ্য স্টেটসম্যান সংবাদপত্রের প্রতিনিধি হন। মূলত চম্বলের দস্যুদের ওপর রোমাঞ্চকর রিপোর্ট তৈরি করতেন। তিনি অভিযাত্রী প্রতিবেদক হিসেবে তাদের সাথে দেখাও করতেন। ইংরেজি, উর্দু, হিন্দি ও বাংলা এই চারটি ভাষাতে সমান দক্ষতা ছিল তার।

গ্রন্থ
------

তরুনকুমার ভাদুড়ীর গ্রন্থগুলির মধ্যে

* অভিশপ্ত চম্বল
* কত ব্যাথা
* মরুপ্রান্তর
* সন্ধ্যা দীপের শিখা
* আবার অভিশপ্ত চম্বল
* সমাজতাত্ত্বিক এমিল ডুর্খায়েম
* বেহড় বাগী বন্দুক
* হিজ হাইনেস
* বিলকিস বেগম
* কাগজের নৌকো

ইত্যাদি উল্লেখযোগ্য।

তথ্যসূত্র
---------

1. ↑  "Honoured to be Tarun Bhaduri's daughter: Jaya"। *timesofindia.com*। সংগ্রহের তারিখ ২৯ জুলাই ২০১৭।
2. 1 2  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১২১।
3. ↑  "151 – "He was and still is, by all means, my hero""। সংগ্রহের তারিখ ২৯ জুলাই ২০১৭।
লাস সালিনাসের যুদ্ধ

এটি গ্রেগরীয় বর্ষপঞ্জী অনুযায়ী ১৫৩০-এর দশক। এটি শুরু হয়েছে ১লা জানুয়ারি, ১৫৩০ থেকে এবং শেষ হয়েছে ৩১ ডিসেম্বর, ১৫৩৯ তারিখে।

ঘটনা
----

### ১৫৩০

এই অনুচ্ছেদটি ১৫৩০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৩১

এই অনুচ্ছেদটি ১৫৩১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

অটোম্যান সম্রাজ্যের প্রশাসক গাজি হুসরেভ বেগ, সারায়েভোতে গাজি হুসরেভ-বেগ মসজিদ নির্মাণ করেন।

### ১৫৩২

এই অনুচ্ছেদটি ১৫৩২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৩৩

এই অনুচ্ছেদটি ১৫৩৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-জুন

* ২৫শে জানুয়ারি - এন বোলেইনের সঙ্গে ইংল্যান্ডের রাজা অষ্টম হেনরী বিবাহ বন্ধনে আবদ্ধ হন। এন বোলেইন রাজা অষ্টম হেনরীর দ্বিতীয় স্ত্রী।
* ৩০শে মার্চ - ইংরেজ পুরোহিত টমাস্ ক্রেনমার আর্চবিশোপ অফ কেন্টারবারী হন।
* ১লা জুন - ইংল্যান্ডের রাজা অষ্টম হেনরীর সঙ্গে বিবাহ বন্ধনে আবদ্ধ হওয়ার পাঁচ মাস পর এন বোলেইন ইংল্যান্ডের রাণী হিসেবে অভিষেক লাভ করেন।

#### জুলাই-ডিসেম্বর

* ২২শে জুলাই - ইস্তানবুলে উসমানীয় সাম্রাজ্য এবং আর্চডাচি অফ অস্ট্রিয়ার মধ্যে সন্ধি সাক্ষরিত হয়।
* ১৫ই নভেম্বর - স্পেনীয় দখলদার ফ্রান্সিসকো পিসার্‌রো ইনকা সাম্রাজ্যের রাজধানী, কুসকোতে আসেন।
* ইংল্যান্ডের রাজা অষ্টম হেনরী ইংল্যান্ডের গির্জার প্রধান হিসেবে স্থান লাভ করেন।
* রোক্সেলানার সঙ্গে উসমানীয় সাম্রাজ্যের শাহেনশাহ প্রথম সুলাইমান বিবাহ বন্ধনে আবদ্ধ হন।

### ১৫৩৪

এই অনুচ্ছেদটি ১৫৩৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৩৫

এই অনুচ্ছেদটি ১৫৩৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

কামদেব ব্রহ্মচারী ওরফে জিয়া গঙ্গোপাধ্যায় -এর জন্ম । ইনি আকবরের সেনাপতি মান সিংহের ধর্মগুরু এবং সাবর্ণ চৌধুরীদের আদিপুরুষ লক্ষ্মীকান্ত রায়চৌধুরীর পিতা ।

### ১৫৩৬

এই অনুচ্ছেদটি ১৫৩৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৩৭

এই অনুচ্ছেদটি ১৫৩৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৩৮

এই অনুচ্ছেদটি ১৫৩৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৫৩৯

এই অনুচ্ছেদটি ১৫৩৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**সম্পূর্ণা মন্ডল** একজন ভারতীয় বাঙালি মডেল এবং টেলিভিশন অভিনেত্রী । সে মূলত বাংলা ধারাবাহিকে অভিনয় করেন। তিনি অনেক টিভি বিজ্ঞাপনের পাশাপাশি স্বল্পদৈর্ঘ্য চলচ্চিত্রেও কাজ করে। করুণাময়ী রাণী রাসমণি ও দুর্গা দুর্গেশ্বরীতে কাজ করার পর সে ব্যাপক খ্যাতি অর্জন করে।

জীবনের প্রথমার্ধ
----------------

সম্পূর্ণা‌ মণ্ডল ২০০৩ সালের ২৫ নভেম্বর ভারতের পশ্চিমবঙ্গের কলকাতায় জন্মগ্রহণ করেন। তার বাবা একজন ব্যবসায়ী এবং মা গৃহিণী। তিনি সিলদা উচ্চ বিদ্যালয়ে অধ্যয়নরত।

পেশা
----

সম্পূর্ণা‌ আগে নাচ করত । তার প্রথম অভিনয় কালার্স বাংলার ‘মা দুর্গা’ ধারাবাহিকে । এরপর সে জি বাংলার ‘গোয়েন্দা গিন্নি’তে অভিনয় করে। ২০১৭ সালে সে করুণাময়ী রাণী রাসমণি তে জগদম্বার ভূমিকায় অভিনয় করে। তারপর সে স্টার জলসার ‘দুর্গা দুর্গেশ্বরী’তে অভিনয় করে জনপ্রিয়তা অর্জন করে। 
হৈচৈতে *হ্যালো* ওয়েব সিরিজে সে রাইমা সেন এর মেয়ের ভূমিকায় অভিনয় করে। ২০২১ সালে সে আকাশ ৮ এ হয়তো তোমারই জন্যতে
অভিনয় করছে।

তথ্যসূত্র
---------

1. ↑  "Sampurnaa Mandal talks about 'Jagadamba Day', her acting dreams and parents' sacrifices - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০৮-০৪।
2. ↑  "Actress Sampurnaa Mandal celebrates birthday with family - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০৮-০৪।
3. 1 2  "আমি তো খুব ছোট, কী করব বলো আমি তো ছোটই: সম্পূর্ণা"। *Indian Express Bangla*। সংগ্রহের তারিখ ২০২১-০৮-০৪।
4. ↑  "জিতু এবং জাহ্নবী মন্ডলকে দেখা যাবে শুধু তোমারই জন্য সিরিয়ালে - Jeetu Kamal on Sudhu Tomari Jonyo Serial Bangla Aakash Aath » 365reporter"। *365reporter* (ইংরেজি ভাষায়)। ২০২১-০১-২৮। সংগ্রহের তারিখ ২০২১-০৮-০৪।

বহিঃসংযোগ
---------

* ইন্টারনেট মুভি ডেটাবেজে সম্পূর্ণা মন্ডল (ইংরেজি)
* ইন্সটাগ্রামে সম্পূর্ণা মন্ডল
* ফেসবুকে সম্পূর্ণা মন্ডল
রঘুগড়ের রাজা ধীরাজ সিংহ (১৬৯৭-১৭২৬)
রঘুগড়ের রাগমালা চিত্রশৈলী৷ পূর্বে রাজারা এই ধরনের চিত্রের পৃষ্ঠপোষক ছিলেন এবং এগুলির কীর্তিস্তরে উন্নীত করতে পরিকর হতেন৷
**রঘুগড় রাজ্য** (যা **রাঘোগড়** বা **খিচিওয়াড়া** নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির গোয়ালিয়র রেসিডেন্সিতে অবস্থিত রাজ্যগুলির মধ্যে একটি ছিলো। এটি ছিলো ১০৯ বর্গ কিলোমিটার ক্ষেত্রফলবিশিষ্ট ঠাকুর শাসিত একটি রাজ্য, ১৯০১ খ্রিস্টাব্দের জনগণনা অনুসারে এই‌ রাজ্যের জনসংখ্যা ছিল ১৯,৪৪৬ জন। রাজ্যটির পশ্চিম সীমান্ত বরাবর ছিল পার্বতী নদী।
পূর্বতন রাজধানী রঘুগড় বর্তমানে মধ্যপ্রদেশ রাজ্যের গুনা জেলায় অবস্থিত।

ইতিহাস
------

চৌহান খিচি রাজগোষ্ঠীর এক রাজপুত লাল সিং খিচি ১৬৭৩ খ্রিস্টাব্দে রঘুগড় রাজ্যের প্রতিষ্ঠা করেন৷ দিল্লির প্রতিষ্ঠাতা পৃথ্বীরাজ চৌহান বংশগত ভাবে ঐ একই বংশের অপর শাখার উত্তরসূরী ছিলেন৷ প্রতিষ্ঠা বর্ষে রাজা লাল সিং এখানে রাঘোগড় বা রঘুগড় নামে একটি দুর্গ নির্মাণ করেন এবং ১৬৭৭ খ্রিস্টাব্দতে তিনি দুর্গটির নামানুসারে রাজ্যটির নাম দেন রঘুগড়৷ প্রায় একশ বছর ধরে রাজ্যটি উন্নতির শিখরে পৌঁছাতে বদ্ধ পরিকর হলেও ১৭৪০ খ্রিস্টাব্দের মধ্যে মারাঠারা মহাদজী সিন্ধিয়ার তৎপরতায় এই রাজ্য আক্রমণ করলে রাজ্যটির খ্যাতি ধীরে ধীরে কমতে শুরু করে৷

১৮১৮ খ্রিস্টাব্দে এটি একটি বিতর্কিত অঞ্চলে পরিণত হয়৷ পরে ব্রিটিশ সরকারের সাহায্যে সমস্যার নিষ্পত্তি হয় ও এটি ব্রিটিশ করদ রাজ্যে পরিণত হয়৷

### শাসকবর্গ

রঘুগড় রাজ্যের শাসকগণ চৌহান খিচি রাজগোষ্ঠীর রাজপুত ছিলেন, তারা রাজা উপাধিতে ভূষিত হতেন৷

* ১৬৭৩ - ১৬৯৭ হিন্দুপত রাজা লাল সিংজী - রাজ্যটির প্রতিষ্ঠাতা
	+ **গুগোর কেল্লা** - গুগর ছিলো বারনের হদা রাজাদের আক্রমণের মোক্ষম স্থান, ফলে খিচি শাসক এখানে একটি দুর্গ নির্মাণ করেন৷ তার অন্যান্য ভাইদের মধ্যে একজন পান ভামওয়াড়, আজব সিং পান গুনা এবং অপরজন পান মকসূদনগড় রাজ্য৷
* ১৬৯৭ - ১৭২৬ ধীরাজ সিং
* ১৭২৬ - ১৭২৯ গজ সিং
* ১৭৩০ - ১৭৪৪ রাজা প্রথম বিক্রমাদিত্য
* ১৭৪৪ - ১৭৭০ রাজা প্রথম বলভদ্র সিং
* ১৭৭০ - ১৭৯৭ রাজা বলবন্ত সিং
* ১৭৯৭ - ১৮১৮ হিন্দুপত রাজা জয় সিং
* ১৮১৮ - ১৮৫৬ রাজা অজিত সিং
* ১৮৫৬ - ১৯০০ রাজা জয়মণ্ডল সিং
* ১৯০০ - ১৯০২ রাজা দ্বিতীয় বিক্রমজিৎ সিং
* ১৯০২ - ১৯৪৫ রাজা বাহাদুর সিং
* ১৯৪৫ - ১৯৬৭ রাজা দ্বিতীয় বলভদ্র সিং

তথ্যসূত্র
---------

1. ↑  চিসাম, হিউ, সম্পাদক (১৯১১)। "Gwalior Residency"। *ব্রিটিশ বিশ্বকোষ*। **12** (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  Imperial Gazetteer of India, v. 21, p. 34.
3. ↑  Raghogarh (Thikana)[*স্থায়ীভাবে অকার্যকর সংযোগ*]
**তলী মসজিদ** (১৬৭১ খ্রিস্টাব্দ), এটি **দামরি মসজিদ** নামেও পরিচিত, ভারতের হায়দ্রাবাদের কারওয়ানে অবস্থিত একটি মসজিদ। এটা গোলকোন্ডা দুর্গ থেকে চারমিনার যাওয়ার পথে ২ কিমি সামনে অবস্থিত। আবদুল্লাহ কুতুব শাহের শাসনামলে (১০৮২ হিজরি) মীর মুসা খান মহলদার মসজিদটি নির্মাণ করেন।

ইতিহাস
------

সুলতান আবদুল্লাহ কুতুব শাহের শাসনামলে ১৬৭১ খ্রিস্টাব্দে মীর মুসা খান মহলদার মসজিদটি নির্মাণ করেন। এটি কুতুবশাহী স্থাপত্যের অন্যতম সেরা নিদর্শন। মসজিদটি নির্মাণে তিনি হায়দ্রাবাদের মক্কা মসজিদ এবং সুলতান আবদুল্লাহ কুতুব শাহের রাজকীয় স্থপতি ব্যবহার করেছিলেন।

রাজকীয় নথিতে "গুলজার-ই-আসফিয়া" নামে একটি অধ্যায় রয়েছে। এখানে উল্লেখ রয়েছে যে রাজকীয় স্থপতি যখন মক্কা মসজিদ নির্মাণ করছিলেন, তখন তাকে এতে ব্যয় করা প্রতি টাকার জন্য একটি করে দামরি/দমদি (মুদ্রা) দেওয়া হয়েছিল। এইভাবে সংগৃহীত অর্থ মুসা খান তলী মসজিদ নির্মাণে ব্যয় করেছিলেন। তাই এই মসজিদটিকে দামরি মসজিদও বলা হয়।

স্থাপত্য
--------

 সামনে সম্মুখভাগে বিস্তারিত stucco কাজ
মসজিদটি একটি উঁচু স্তম্ভসহ একটি উঁচু প্লাটফর্মের উপর নির্মিত। এটি দুটি হলে বিভক্ত; বাহিরের হলটিতে পাঁচটি খিলানযুক্ত প্রবেশদ্বার রয়েছে। বাহিরের পাঁচটি খিলানের মধ্যে কেন্দ্রীয় খিলানটি সবচেয়ে বড় এবং সবচেয়ে সুসজ্জিত। কেন্দ্রীয় খিলানটি বাকি চারটির চেয়ে একটু চওড়া এবং অলঙ্কৃত।:৬৬–৬৭

প্রার্থনা কক্ষের শিলালিপি থেকে জানা যায় যে মুসা খান (যিনি শেষ কুতুব শাহী সুলতান, আবুল হাসান কুতুব শাহ গোলকুণ্ডার সিংহাসনে আরোহণে গুরুত্বপূর্ণ ভূমিকা পালন করেছিলেন) মসজিদটি নির্মাণ করেছিলেন। গোলকুন্ডা দুর্গের মুসা বুর্জও তিনিই নির্মাণ করেছিলেন।:৬৬–৬৭

অবনতি
-----

*দ্য হিন্দুর* মতে তলী মসজিদের আশেপাশের জমি রাজনৈতিক প্রভাবে স্থানীয় বাসিন্দারা দখল করে নিয়েছে এবং দূষণ ও রক্ষণাবেক্ষণের অভাবে মসজিদের মিনারগুলি তার খোদাই করা সৌন্দর্য হারাচ্ছে।

চিত্রশালা
---------

* তলী মসজিদের প্রবেশ খিলানের উপর স্থাপত্যের বিশদ বিবরণতলী মসজিদের প্রবেশ খিলানের উপর স্থাপত্যের বিশদ বিবরণ
* তলী মসজিদের স্থাপত্য ১তলী মসজিদের স্থাপত্য ১
* তলী মসজিদের প্রবেশ খিলান ৫তলী মসজিদের প্রবেশ খিলান ৫
* তলী মসজিদের সম্মুখভাগে জালি প্রাচীর ও মিনারতলী মসজিদের সম্মুখভাগে জালি প্রাচীর ও মিনার
* তলী মসজিদের জালি জানালাতলী মসজিদের জালি জানালা

আরও দেখুন
---------

* মক্কা মসজিদ, হায়দ্রাবাদ
* 
*

তথ্যসূত্র
---------

1. 1 2 3  Bilgrami, Syed Ali Asgar (১৯২৭)। *Landmarks of the Deccan*। Asian Educational Services। আইএসবিএন 81-206-0543-8। Bilgrami, Syed Ali Asgar (1927). *Landmarks of the Deccan*. Asian Educational Services. ISBN 81-206-0543-8.
2. ↑  *India: past & present*, 2003, আইএসবিএন ৮১-৭৬৪৮-৪৫৫-৫ISBN 81-7648-455-5, by Prakash Chander, Page-148
3. ↑  Toli Masjid in Hyderabad India
4. ↑  "'Toli Masjid land encroached'"। *The Hindu*। Chennai, India। ২৩ সেপ্টেম্বর ২০০৮। ২৫ সেপ্টেম্বর ২০০৮ তারিখে মূল থেকে আর্কাইভ করা।
5. ↑  "Indian Ecological Society"। ৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০২২।
**রঘুবরণ** (১৯৫৮-২০০৮) ভারতের একজন তামিল চলচ্চিত্র অভিনেতা ছিলেন। মূলত তামিল চলচ্চিত্রে অভিনয় করলেও তিনি তেলুগু, কন্নড় এবং মালয়ালম চলচ্চিত্রেও কাজ করেছিলেন, এবং হিন্দি চলচ্চিত্র জগতেও তার পদচারণা ছিলো তবে তিনি তামিল চলচ্চিত্র জগতেই মূলত বেশি পরিচিতি পেয়েছিলেন জগতটিতে বেশি সময় দেওয়ার কারণে।

চলচ্চিত্র ছাড়াও রঘুবরণ তামিল টেলিভিশন নাটকেও অভিনয় করেছিলেন, তার অভিনয় করা নাটক *ওরু মণিদানিন কাদাই* দারুণ জনপ্রিয়তা পেয়েছিলো, নাটকটি সান টিভিতে প্রচারিত হতো। রঘুবরণ নাটকটিতে একজন সচ্ছল পুরুষের চরিত্রে অভিনয় করেছিলেন যে নারীসঙ্গের অভাবে প্রতিদিন মদ পান করে, তার অভিনয়, কণ্ঠ, কথা বলার শৈলী, পোশাক, সৌন্দর্য - এগুলো নাটক-দর্শকদেরকে দারুণ আকর্ষিত করেছিলো।

একটি মালয়ালম ভাষার চলচ্চিত্রে রঘুবরণ কাহিনীর প্রয়োজনে সম্পূর্ণ নগ্ন হয়েছিলেন, চলচ্চিত্রটির নাম ছিলো *দাইভাথিন্থে ভিকরুথিকাল*, চলচ্চিত্রটি ১৯৯২ সালে মুক্তি পেয়েছিলো এবং এটি ছিলো এম মুকন্দের একই নামের একটি উপন্যাস অবলম্বনে নির্মিত। মালয়ালম চলচ্চিত্রের খ্যাতিমান পরিচালক লেনিন রাজেন্দ্র ছিলেন চলচ্চিত্রটির পরিচালক।

২০০৮ সালে রঘুবরণ হৃদরোগে আক্রান্ত হয়ে মারা যান এবং তামিল চলচ্চিত্রের কিংবদন্তি অভিনেতা রজনীকান্ত রঘুবরণের নিজের সুর করা এবং গাওয়া ছয়টি গান রঘুবরণের সাবেক স্ত্রী রোহিনী (২০০৪ সালে তালাক) এবং পুত্র ঋষি বরণের কাছে তুলে দিয়েছিলেন।

মূলত তামিল চলচ্চিত্রে অভিনয় করলেও রঘুবরণের মাতৃভাষা আসলে ছিলো মালয়ালম।

তথ্যসূত্র
---------

1. ↑  "Actor Raghuvaran passes away- Hindustan Times"। ১২ ডিসেম্বর ২০০৮ তারিখে মূল থেকে আর্কাইভ করা।
2. ↑  "Did you know Raghuvaran was a musician? Rajinikanth launches late actor's music album"। *The News Minute*। ৩ ফেব্রুয়ারি ২০১৮। সংগ্রহের তারিখ ৯ ফেব্রুয়ারি ২০১৮।
3. ↑

বহিঃসংযোগ
---------

* ইন্টারনেট মুভি ডেটাবেজে রঘুবরণ (ইংরেজি)
ঢাকার ব্যোটানিক্যাল গার্ডেনে তল্লা বাঁশের ঝাঁড়।ঢাকার ব্যোটানিক্যাল গার্ডেনে তল্লা বাঁশের ঝাঁড়।

**তল্লা বাঁশ** এক প্রকার বাঁশ যা বিশেষভাবে বাংলাদেশে জন্মে। এর বৈজ্ঞানিক নাম *ব্যাম্বুসা পলিমরফা* (ইংরেজি: Bambusa Polymorpha)। ইংরেজিতে বলা হয় polymorph bamboo বা বহুরূপী বাঁশ। এটি *বাংলার বাঁশ* নামেও পরিচিত, পাওয়া যায় বাংলাদেশ, থাইল্যান্ড, ভারত ও মিয়ানমারে। ১৮৬৮ খ্রিস্টাব্দে উদ্ভিদ বিজ্ঞানী উইলয়াম মুনরো এই বাঁশের বিবরণ সর্ব্বপ্রথম লিপিবদ্ধ করেন। এই বাঁশ অনেকাংশে নলাকার, ভেতর ফাঁপা, উচ্চতা ১৫ থেকে ২০ মিটার পর্যন্ত হয়ে থাকে। এর ব্যাস ৭ থেকে ১৫ সেন্টিমিটার পর্যন্ত হয়। তুলনামূলকভাবে সুস্পষ্ট গাঁট থাকে ৪০ থেকে ৬৫ সেন্টিমিটার পরপর। দুটি গাঁটের মধ্যবর্তী স্থান ছাই-সবুজ বর্ণ। গাঁটগুলো পরিচ্ছন্ন। শুরুতে বাশেঁর গায়ে হালকা রোম দেখা যায়। এটি চিরসবুজ উদ্ভিদ ; সপুষ্পক ; সবীজ। চিকণ বাঁশ পাতার বর্ণ সবুজ, পাতা একে অপরের ঠিক বিপরীতে গজায়। বেলে মাটি থেকে কাদা মাটি নানা রকম মাটিতে তল্লা বাঁশ অনায়াসে জন্মে। পরিচর্যা ছাড়াই বেড়ে ওঠে। রোদে বৃষ্টিতে কোনো সমস্যা হয় না। নির্মাণ কাজে, গ্রামীণ ঘর তৈরীতে, আসবাব পত্র তৈরীতে, বাগানের সজ্জায় তল্লা বাঁশ ব্যবহৃত হয়। ভার বহনের ক্ষমতা বেশি, সহজে ভেঙ্গে পড়ে না।

তথ্যসূত্র
---------

1. ↑  বাংলার বাঁশ
2. ↑
3. ↑  polymorph bamboo
4. ↑  [*স্থায়ীভাবে অকার্যকর সংযোগ*]

বহিঃসংযোগ
---------
**সাইয়্যাদা নাফিসাহ বিনত আল-হাসান** হলেন একজন প্রখ্যাত মুসলিম বিদূষী নারী যিনি ইমাম শাফির শিক্ষক হিসাবে সমধিক পরিচিত। তিনি মিশরের কায়রোতে বসবাস করতেন।

জন্ম ও পারিবারিক পরিচিতি
------------------------

নাফিসাহ হিজরি ১৪৫ সনের ১১ রবিউল আউয়াল তারিখ মক্কায় জন্মগ্রহণ করেন। তার পিতার নাম আল-হাসান আল-আনওয়ার, যিনি মদীনার গভর্নর ছিলেন। তিনি ছিলেন ইসলাম ধর্মের প্রবর্তক ও শেষনবী মুহাম্মদের কন্যা ফাতেমার বংশধর।

ধর্মীয় ক্ষেত্রে অবদান
----------------------

সাইয়্যাদা নাফিসাহ তার অর্থ-বিত্ত ধর্মীয় শিক্ষা ও সমাজের কল্যাণে ব্যয় করতেন; এমনকি তিনি ইমাম শাফিকেও শিক্ষার্জনের জন্য অর্থ সহায়তা করেছিলেন।

### জীবনের সংযমী পথ ও অলৌকিক ঘটনা

বর্ণিত আছে যে, সাইয়্যেদা নাফিসা সংযমী জীবনযাপন করতেন। তার ভাগ্নী জয়নাব সাক্ষী ছিল যে, তার খালা তিন দিন অন্তর একবার খেতেন এবং তার কাছে একটি খালি ঝুড়ি রেখেছিল, প্রতিবার যখন তিনি ছোট কিছু খেতে চাইতেন, তখন তিনি তার হাত ঝুড়ির ভিতরে ঢুকান এবং আল্লাহর কাছ থেকে প্রেরিত কিছু পাওয়া যেত। একবার জয়নাব তার খালাকে জিজ্ঞাসা করেছিলেন: "আপনার নিজের যত্ন নেওয়া উচিত"। এর জবাবে তিনি জবাব দিয়েছিলেন "আমার পালনকর্তার কাছে পৌঁছানোর আগে আমি কীভাবে নিজের যত্ন নেব? আমার সামনে এমন অনেক বাধা রয়েছে যা সফলদের ব্যতীত আর কেউ পার করতে পারে না (আল-ফিজান, ْلْفَائِزُوْن)।" 

১৫০ এরও অধিক অলৌকিক ঘটনা (কারামাত) সাইয়্যেদা নাফিসার সারা জীবনে এবং মৃত্যুর পরেও প্রকাশিত হয়েছে। কায়রোতে বসতি স্থাপনের পরে, তার প্রতিবেশী অমুসলিম পরিবারের পক্ষাঘাতগ্রস্ত কন্যাকে নিরাময় করার এক অলৌকিক ঘটনা ঘটল। একদিন মহিলাটি তার কন্যাকে সাইয়্যেদা নাফিসার কাছে রেখে বাজারে যায়। যখন সাইয়্যেদা নাফিসা নামাযের আগে ওযূ করলেন, তখন কয়েক ফোঁটা পানি মেয়েটিকে স্পর্শ করল এবং সে চলতে শুরু করল। সাইয়্যেদা নাফিসা যখন নামাজ আদায় করছিলেন, তখন কন্যাটি উঠে দাঁড়ালেন এবং আসন্ন মায়ের কাছে ছুটে গেলেন, তিনি তখন কাঁপছিলেন এবং একই মুহূর্তে আনন্দিত হয়েছিলেন। এই অলৌকিক ঘটনাটির পরে, পুরো পরিবার এবং অন্যান্য প্রতিবেশীরা ইসলাম গ্রহণ করেছিল। 

তার মৃত্যুর পরে একটি দুর্ঘটনা ঘটেছিল। কিছু চোর তার মাজার মসজিদে প্রবেশ করে ষোলটি রূপোর বাতি নিল। তারা অবিলম্বে পালাতে চেয়েছিল, কিন্তু দরজা খুঁজে পেতে ব্যর্থ হয়েছিল। তারা আটকা পড়ল যেন তারা খাঁচায় ছিল। পরের দিন সকালে, তাদের পাওয়া গিয়েছিল এবং কারাগারে প্রেরণ করা হয়েছিল।

মৃত্যু
------

হিজরি ২০৮ সনের ১৫ রমজান তিনি কোরআন পাঠরত অবস্থায় মৃত্যুবরণ করেন।

স্মারক
------

তার নামে মিশরে একটি সমাধি এলাকার নামকরণ করা হয়েছে 'এল সায়িদা নাফিসা কবরস্থান' নামে।

আরও দেখুন
---------

* ইমাম শাফি;
* শাফিঈ মাযহাব।

তথ্যসূত্র
---------

1. 1 2 3 4  ash-Sha`rawi, Imam Metawalli। "Nafisa at-Tahira"। *Sunnah.Org*। ২৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৭।
2. 1 2 3  Aliyah, Zainab। "Great Women in Islamic History: A Forgotten Legacy"। *Young Muslim Digest*। সংগ্রহের তারিখ ১৮ ফেব্রুয়ারি ২০১৫।
3. ↑  "ফেরাউনের দেশে ইসলাম"। *দৈনিক নয়াদিগন্ত অনলাইন*। ৯ মার্চ ২০১৭। সংগ্রহের তারিখ ১১ ডিসেম্বর ২০১৭।
4. ↑  "আল বিদায়া ওয়ান্নিহায়া - খন্ড ১০"। *habibur.com*। সংগ্রহের তারিখ ১১ ডিসেম্বর ২০১৭।
5. 1 2  Fa
6. ↑  "Sayyida Nafisah bint al-Hasan al-Anwar"। *Mazaratmisr.Org*। সংগ্রহের তারিখ ১১ ডিসেম্বর ২০১৭।
7. ↑  "ওমর শরিফের দাফন"। *দৈনিক প্রথম আলো অনলাইন*। ১৩ জুলাই ২০১৫। সংগ্রহের তারিখ ১১ ডিসেম্বর ২০১৭।

বহিঃসংযোগ
---------

* সাইয়্যাদা নাফিসাহ বিনত আল-হাসান  ওয়েব্যাক মেশিনে আর্কাইভকৃত ২৬ জুন ২০১৯ তারিখে-এর সংক্ষিপ্ত জীবনী।
**রাজা দনৌজ রায়** বা **সোনারগাঁয়ের রায়** ভারতীয় উপমহাদেশের স্বাধীন বঙ্গরাজ্যের রাজা ছিলেন। তার রাজধানী শহর সোনারগাঁ। জিয়াউদ্দিন বরনীর তারিখ-ই-ফিরুযশাহী গ্রন্থে প্রথম দনৌজ রায়ের নাম পাওয়া যায়। ওই গ্রন্থে বলা হয়েছে দনৌজ ৬৮১ হিজরি অনুযায়ী ১২৮২ সালে দিল্লির সুলতান গিয়াসউদ্দিন বলবনের সাথে চুক্তিবদ্ধ হন। দশরথদেব-দনৌজ-মাধব অভিধার নিরীখে ধারণা করা হয়, দশরথদেব ও বাংলার বংশ তলিকায় নৃপতি দনৌজ মাধব ও সোনারগাঁয়ের রাজা দনৌজ রায় এক ও অভিন্ন ব্যক্তি। ভারতীয় উপমহাদেশের ইতিহাস অনুসারে দনৌজ রায় ছিলেন পূর্ব বাংলার শেষ হিন্দু রাজা। ১২৮২ খ্রিস্টাব্দের পরে দনৌজ রায় সম্পর্কে তেমন তথ্য জানা না গেলেও ঐতিহাসিকরা ধারণা করছেন তিনি আরো কয়েক বছর তার মৃত্যুর আগ পর্যন্ত সোনারগাঁয়ে রাজত্ব করেন। এ রাজার বংশের কোনো অধিপতি পরবর্তীতে সোনারগাঁ শাসন করে আর ওই রাজা ১৩০২ সালে মুসলিম আক্রমণের মোকাবিলা করে। মুসলিম অভিযানের ফলে সোনারগাঁয়ের পতনের পাশাপাশি পূর্ব বাংলায় স্বাধীন হিন্দু রাজত্বের অবসান ঘটে।

পরিচিতি
-------

তবে দনৌজ রায়ের পরিচয় সম্পর্কিত কোনো স্পষ্ট তথ্য বাংলার নরপতিদের বংশ তালিকায় পাওয়া যায় না। ১২ শতকের শেষের দিকে অথবা ১৩ শতকের প্রথমদিকে কোনো একসময় মেঘনার পূর্ব তীরবর্তী এলাকায় ক্ষমতায় অধিষ্ঠিত দেব রাজবংশের দশরথদেবের সাথে দনৌজ রায়কে এক ও অভিন্ন বলে ধারণা করা হয়। দশরথদেবের আদাবাড়ি তাম্রশাসন এ ভূমিদানকারী নৃপতিকে পরম-ভট্টারক, পরমেশ্বর ও মহারাজাধিরাজ অরিরাজ-দনৌজ-মাধব, যশস্বী দশরথদেব হিসেবে উপস্থাপন করা হয়েছে। 

বংশ তালিকা প্রণেতা ইদিলপুরের ঘটকরা তাদের প্রচলিত কাহিনী অনুসরণে লিখেছেন যে, বাংলাদেশের বৃহত্তম বরিশাল জেলায় (পূর্ব নাম চন্দ্রদ্বীপ) দনৌজ রায়ের অধীনে একটি স্বাধীন রাজ্য গড়ে উঠে। এ লোককাহিনী অনেকাংশেই সত্য। তাই বলা হয় দনৌজ রায় কায়স্থ সম্ভবত সোনারগাঁয়ের রাজা দনৌজ রায়ের সঙ্গে অভিন্ন।

শাসনকাল
-------

দনৌজ তুগ্রিল খানের শাসনামলের আগে সোনারগাঁয়ের কাছাকাছি সেনরাজাদের অধীনস্থ কোনো অঞ্চল হয়তো অধিকার করেছিলেন। তুগিল খান ১২৬৮ সালে সুলতান গিয়াসউদ্দীন বলবন কর্তৃক ক্ষমতাপ্রাপ্ত হয়ে পূর্ব বাংলার শাসনকর্তা হিসেবে দায়িত্ব পান। সে হিসেবে চন্দ্রদ্বীপ রাজবংশের স্থপতি দশরথদেব দনৌজ মাধব ১২৬৮ খ্রিস্টাব্দের পূর্বে সেনরাজ্যের কিয়দংশ অধিকার করে থাকবেন।

তথ্যসূত্র
---------

1. 1 2 3 4  খান, মুয়ায্‌যম হুসায়ন। "দনৌজ রায়, রাজা"। *বাংলাপিডিয়া*। সংগ্রহের তারিখ ২২ এপ্রিল ২০২০।
**নাজিরপুর বিদ্যাপীঠ** (উঃ মাঃ) ভারতের পশ্চিমবঙ্গ রাজ্যের নদিয়া জেলার একটি উচ্চতর বিদ্যালয়। এটি নাজিরপুরে অবস্থিত। এই বিদ্যালয়টি ১৯৬৯ সালে স্থাপিত হয়। এই বিদ্যালয়ের শিক্ষার উৎকর্ষ মাঝারি। মাধ্যমিক ও উচ্চমাধ্যমিক পরীক্ষায় এই বিদ্যালয়ের সাফল্যের হার উল্লেখযোগ্য।

স্থাপনা ও সংক্ষিপ্ত ইতিহাস
--------------------------

নাজিরপুর বিদ্যাপীঠ (উঃ মাঃ)  নাজিরপুরের স্থানীয় শিক্ষিত ও শিক্ষানুরাগী মানুষেরা নিজেদের উদ্যোগে চাঁদা তুলে বাঁশ ও টিনের গৃহ নির্মাণ করে পঠন পাঠন শুরু করেন। তখন সরকারি অনুমোদন ছিল না পরে পশ্চিমবঙ্গ সরকার অনুমোদন দেয়। এই বিদ্যালয়ে ২০০৩ সাল পর্যন্ত মাধ্যমিক স্তর পর্যন্ত পড়ানো হত, তারপর থেকে উচ্চমাধ্যমিক স্তর পর্যন্ত বিকাশ ঘটেছে।

শিক্ষা ও বিভাগ
--------------

এই বিদ্যালয়ের বর্তমান প্রধান শিক্ষক হিসেবে রয়েছেন বনমালী হালদার মহাশয়

ক্রীড়া ও সংস্কৃতি
------------------

#### সুবর্ণ জয়ন্তী উৎসব

২০১৮ সালের ১লা জানুয়ারি বিদ্যালয় ৫০ বৎসরে পা দিয়েছে। এই সুবর্ণ জয়ন্তী উপলক্ষ্যে বিদ্যালয়ে জাঁকজমক অনুষ্ঠানের আয়োজন করা হয়েছে , আগামী ৩১ শে ডিসেম্বর ২০১৮ সাল নাগাদ ৫০ বৎসর পূর্তি উপলক্ষ্যে ক্রীড়া প্রতিযোগিতা , কুইজ , সাংস্কৃতিক অনুষ্ঠান চলবে ।

তথ্যসূত্র
---------

1. ↑  "আনন্দবাজার পত্রিকা নদীয়া মুর্শিদাবাদ"। [*স্থায়ীভাবে অকার্যকর সংযোগ*]
2. ↑  ":: NAZIRPUR VIDYAPITH (H.S) ::"। *www.nazirpurvidyapith.in*। সংগ্রহের তারিখ ২০১৮-০৫-২৮।
3. ↑  "Nazirpur Vidyapith"।
4. ↑  "নাজিরপুর বিদ্যাপীঠ"।
**নাজলি টোলগা বার্নিঙ্কমেয়ার** ( 8 নভেম্বর 1979 ) একজন ডাচ সাংবাদিক এবং উপস্থাপক।

জীবনী
-----

31 আগস্ট 1998 সালে চ্যানেল ডি-এর সাংবাদিক হিসাবে স্নাতক হওয়ার পর, তিনি 2003 সালে মারমারা বিশ্ববিদ্যালয় থেকে সাংবাদিকতা ডিগ্রি অর্জন করেন এবং KANAL D(1998-2002), SHOW TV (2002-2003) এবং SKYTURK জন্য কাজ করেন। ট্রাক একজন উপস্থাপক ছিলেন. (2003-2007) এবং FOX (সেপ্টেম্বর 3, 2007 থেকে 14 জুন, 2013)। তিনি 2011 এবং 2012 সালে সেরা তুর্কি অভিনেতা এবং 2013 সালে সেরা তুর্কি অভিনেতা নির্বাচিত হন।

ব্যক্তিগত জীবন
--------------

2013 সালে, তিনি পবিত্র আত্মার চার্চে ডাচ ব্যবসায়ী লরেন্স বার্নিকমেয়ারকে বিয়ে করেছিলেন।

ব্রাজিলে (2013) থাকার পর তিনি এখন লন্ডনে থাকেন। 

তিনি তুর্কি, পর্তুগিজ, ডাচ এবং ইংরেজি ভাষায় কথা বলেন। তার এক বোন ও এক মেয়ে রয়েছে।

টিভি প্রোগ্রাম করছেন
--------------------

* Kanal D Gece Haberleri (1998-2002)
* *Nazlı Tolga ile Haber Masası* (SKYTURK 2004-সেপ্টেম্বর 2007)
* SHOW HABER (2002-2003),
* *FOX ON Ana Haber (2008-2010),*
* *Nazlı Tolga ile Fox Ana Haber* (সেপ্টেম্বর 2007-জুন 14, 2013)